**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.02.2022, ora 08.00 – 10.02.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 10.02.2022, ora 07.00**

**RÂURI**

**Debitele au fost, în general, staționare**, exceptând râurile din bazinele hidrografice: Vișeu, Iza, Someșul Mare, Someșul Mic, Lăpuș, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna și bazinele superioare și mijlocii ale Turului și Mureșului, unde au fost în scădere.

Pe cursul inferior al Turului, Someșului (aval s.h. Dej) și Mureșului (aval s.h. Radna) debitele au fost în creştere ca urmare a cedării apei din stratul de zăpadă, evoluției formațiunilor de gheață şi propagării.

Debitele se situează la valori sub mediile multianuale lunare, cu coeficienţi moduli cuprinşi între 30-80%, mai mari (în jurul și peste normalele lunare) pe râurile din bazinele hidrografice: Crasna, Barcău, Crişuri, Bega, Bârzava, Caraș și pe cursurile superioare ale Sucevei, Moldovei şi Trotuşului și mai mici (sub 30%) pe râurile din bazinele hidrografice: Bega Veche, Vedea, Argeș, Bârlad, Râmnicu Sărat, Tazlău, bazinul mijlociu și inferior al Jiului, Oltului și unii afluenți ai Prutului.

Formaţiunile de gheaţă (predominant gheață la maluri, năboi, pod de gheață), existente pe majoritatea râurilor din zonele de deal şi munte au fost în diminuare, restrângere şi eliminare.

Ca urmare a propagării viiturilor formate anterior se situează peste **COTA DE INUNDAȚIE** râul Tur la stația hidrometrică Micula (310+13)-jud. SM.

**Debitele vor fi, în general, staționare**, exceptând râurile din bazinele hidrografice: Vișeu, Iza, Tur, Someș (exceptând cursul inferior, unde vor fi în creștere ca urmare a cedării apei din stratul de zăpadă, evoluției formațiunilor de gheață şi propagării), Crasna, Barcău, Crișuri, Timiș, Bârzava și mijlociu și inferior al Mureșului, unde vor fi în scădere.

Formațiunile de gheață (gheață la maluri, năboi, pod de gheață) existente vor fi în diminuare, restrângere şi eliminare, putând produce prin evoluția lor variații artificiale de niveluri și debite pe unele sectoare de râu.

Ca urmare a propagării viiturilor formate anterior se va situa peste **COTA DE ATENȚIE** râul Tur la stația hidrometrică Micula (270+25)-jud. SM.

**DUNĂRE**

**Debitul la intrarea în ţară** (secţiunea Baziaş) în intervalul 09-10.02.2022 **a fost în creștere, având valoarea de 3700 m3/s**, sub media multianuală a lunii **februarie (5300 m3/s).**

În aval de Porţile de Fier debitele au fost în creștere pe sectoarele Gruia-Turnu Măgurele și Hârșova-Tulcea și relativ staționare pe sectorul Zimnicea-Cernavodă.

**Debitul la intrarea în ţară** (secţiunea Baziaş) **va fi** **în creştere (3800 m3/s).**

În aval de Porțile de Fier debitele vor fi în creștere pe sectoarele Gruia-Zimnicea şi Brăila-Tulcea și relativ staționare pe sectorul Giurgiu-Vadu Oii.

**Alimentări cu apă**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a municipiului București:

-r. Argeș: Ac. Zavoiul Orbului 24.0 mc/s;

-r. Dâmbovița: ac. Văcărești: 4 mc/s;

-CA2: 2.0 mc/s;

-Deriv. Mircea Vodă: 0.9 mc/s.

**A.B.A. Prut-Bârlad**

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 09.02.2022, ora 08.00 –10.02.2022, ora 06.00**

**În ţară** valorile termice diurne, în creştere faţă de ziua precedentă în cea mai mare parte a teritoriului, s-au situat în marea lor majoritate peste cele climatologic specifice în prima decadă a lunii februarie, cu abateri pozitive faţă de normal de până la 8...9 grade în Oltenia şi Muntenia. Cerul a fost variabil, cu înnorări local mai persistente: la munte, unde pe spaţii mici a nins slab, în Maramureş şi în Transilvania cu precipitaţii mixte pe arii restrânse şi temporare în Moldova şi sudul Banatului, unde izolat a plouat. În orele dimineţii, în nord-vestul Transilvaniei pe suprafeţe mici au fost depuneri de polei. Vântul a continuat să sufle tare la altitudini mari în Carpaţii Meridionali şi Orientali, cu rafale de 80...110 km/h şi izolat de peste 120...130 km/h, zăpada fiind viscolită şi vizibilitatea scăzută. Pe parcursul zilei, intensificări au fost şi în regiunile extracarpatice, cu viteze de 55...65 km/h local în Dobrogea şi Moldova, în estul şi nordul Munteniei şi în sud-vestul Olteniei, iar în celelalte zone vântul a suflat slab şi moderat, izolat şi trecător cu rafale de 40...45 km/h. Stratul de

zăpadă era prezent la munte, unde măsura aseară la ora 20 pe platformele stațiilor meteorologice până la 213 cm în Munții Făgăraș, la peste 2000 m altitudine, local în Maramureş (până la 30 cm), pe suprafeţe restrânse în Transilvania (până la 18 cm) și izolat în Moldova (până la 2 cm). Temperaturile maxime s-au încadrat între 2 grade la Ocna Şugatag, Batoş, Baraolt, Ordoheiu Secuiesc şi Întorsura Buzăului şi 14 grade la Apa Neagră, Târgu Logreşti, Drăgăşani, Craiova, Slatina, Caracal, Titu, Videle, Turnu Măgurele şi Bucureşti, iar la ora 06 se înregistrau valori termice între -6 grade la Curtea de Argeș, Târgu Logrești și Miercurea Ciuc și 7 grade la Cotnari și Botoșani. În a doua parte a nopții pe suprafețe mici a fost ceață în Maramureș- asociată și cu burniță, dar și în sudul Banatului.

**Observație:** în intervalul de diagnoză au fost în vigoare 10 mesaje pentru fenomene meteorologice periculoase imediate, 1 avertizare cod portocaliu emisă de către SRPV Timişoara şi 9 atenționări cod galben -3 emise de către SRPV Bacău, 2 de către SRPV Cluj şi câte 1 de către SRPV Timişoara, SRPV Craiova, SRPV Constanţa, respectiv CNPM Bucureşti pentru Muntenia.

**La Bucureşti** vremea s-a menţinut predominant frumoasă, iar valorile termice, în creştere faţă de ziua precedentă, s-au situat cu mult peste cele normale în această perioadă din an. Cerul a fost variabil, iar vântul a suflat slab până la moderat. Temperatura maximă a fost de 13 grade la Afumaţi şi 14 grade la Filaret şi Băneasa (valori cu 7...9 grade peste media multianuală a datei), iar la ora 06 se înregistrau -5 grade la staţia meteo Băneasa, -1 grad la Afumaţi şi 0 grade la Filaret.

**3. Prognoza meteorologică în intervalul 10.02.2022, ora 08.00–11.02.2022, ora 8.00**

**În ţară** vremea va fi predominant frumoasă, iar valorile termice se vor situa cu mult peste cele specifice perioadei. Cerul va avea unele înnorări la începutul intervalului în nordul și nord-estul teritoriului, însă doar cu totul izolat vor fi posibile precipitații slabe, predominant ninsori la munte și ploi în Maramureș. În restul teritoriului cerul va fi variabil, mai mult senin pe parcursul zilei. Vântul va sufla slab şi moderat, cu intensificări în zona montană înaltă, în special în Carpații Orientali, unde rafalele vor depăşi 70...80 km/h. Temperaturile maxime, în creştere faţă de ziua precedentă, se vor încadra în general între 8 și 15 grade, cu cele mai ridicate valori în sud-vest, iar minimele între -7 grade în depresiunile intramontane şi 4...5 grade pe litoral şi în Dealurile de Vest. Pe suprafețe mici, la începutul zilei şi local noaptea, se va forma ceață.

**La Bucureşti** vremea va fi frumoasă și va continua să se încălzească, astfel că valorile termice se vor situa cu mult peste cele normale la această dată: temperatura maximă va fi de 14...15 grade, iar cea minimă se va situa în jurul valorii de 0 grade. Cerul va fi senin în mare parte din interval, iar vântul va sufla slab până la moderat. Mai ales noaptea vor fi

condiții de ceață.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 08.02.2022 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**Garda Forestieră Ploiești** informează că în data de 08.02.2022, la ora 18:00, s-a produs un incendiu de pădure pe raza Ocolului Silvic Verbila, în zona comunei Călugăreni, jud. Prahova, ca urmare a incendierii vegetației de pe un islaz limitrof de către persoane necunoscute și propagării focului în fondul forestier. Incendiul a afectat o suprafață de 0,05 ha de litieră și a fost stins în aceeași zi, la ora 21:30, de către personalul silvic și cetățeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.